ประกาศสำนักงานตำรวจแห่งชาติ เรื่อง การกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ (ฉบับที่ 10) พ.ศ. 2556
ประกาศสำนักงานตำรวจแห่งชาติ
ประกาศสำนักงานตำรวจแห่งชาติ
เรื่อง
การกำหนดหน่วยงานและเขตอำนาจการรับผิดชอบ
หรือเขตพื้นที่การปกครองของส่วนราชการ
(ฉบับที่ ๑๐)
พ.ศ. ๒๕๕๖[๑]
 

ตามที่ได้มีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ.
๒๕๕๒ กฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ และประกาศสำนักงานตำรวจแห่งชาติ เรื่อง
การกำหนดหน่วยงานและเขตอำนาจการรับผิดชอบหรือเขตพื้นที่การปกครองของกองบัญชาการตำรวจปราบปรามยาเสพติด
นั้น

เนื่องจากได้มีการออกกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
(ฉบับที่ ๒) พ.ศ. ๒๕๕๖
กำหนดให้กองบังคับการสกัดกั้นการลำเลียงยาเสพติดเพิ่มเติมขึ้นเป็นส่วนราชการในสังกัดกองบัญชาการตำรวจปราบปรามยาเสพติด
ในการนี้จึงเห็นสมควรกำหนดเขตอำนาจการรับผิดชอบหรือเขตพื้นที่การปกครองของกองบังคับการสกัดกั้นการลำเลียงยาเสพติด
กองบัญชาการตำรวจปราบปรามยาเสพติด เพื่อให้สอดคล้องกับกฎกระทรวงฉบับนี้ต่อไป

ฉะนั้น อาศัยอำนาจตามความในมาตรา ๖
แห่งพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. ๒๕๕๒ ข้อ ๕
ของกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ และคำสั่งสำนักนายกรัฐมนตรี ที่ ๒๖๘/๒๕๕๕ ลงวันที่ ๒ พฤศจิกายน พ.ศ.
๒๕๕๕ เรื่อง มอบหมายและมอบอำนาจให้รองนายกรัฐมนตรี
และรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี
นายกรัฐมนตรีจึงออกประกาศกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้
ดังต่อไปนี้

ข้อ ๑
ประกาศฉบับนี้ให้ใช้บังคับตั้งแต่วันที่ ๒๑ เมษายน พ.ศ. ๒๕๕๖ เป็นต้นไป

ข้อ ๒
ให้กำหนดหน่วยงานและเขตอำนาจการรับผิดชอบหรือเขตพื้นที่การปกครองของกองบังคับการสกัดกั้นการลำเลียงยาเสพติด
กองบัญชาการตำรวจปราบปรามยาเสพติด โดยมีรายละเอียดตามบัญชีแนบท้ายประกาศนี้


ประกาศ
ณ วันที่ ๓ เมษายน พ.ศ. ๒๕๕๖
ร้อยตำรวจเอก
เฉลิม อยู่บำรุง
รองนายกรัฐมนตรี
ปฏิบัติราชการแทน
นายกรัฐมนตรี
[เอกสารแนบท้าย]

๑. บัญชีแสดงหน่วยงานและเขตอำนาจการรับผิดชอบหรือเขตพื้นที่การปกครอง
ของกองบังคับการสกัดกั้นการลำเลียงยาเสพติด กองบัญชาการตำรวจปราบปรามยาเสพติด

(ดูข้อมูลจากภาพกฎหมาย)









ปริยานุช/ผู้จัดทำ
๒๔ เมษายน ๒๕๕๖

โชติกานต์/ผู้ตรวจ
๑๖ พฤษภาคม
๒๕๕๖

















































[๑] ราชกิจจานุเบกษา
เล่ม ๑๓๐/ตอนพิเศษ ๔๘ ง/หน้า ๕๓/๑๗ เมษายน ๒๕๕๖